ਪੰਡਿਤ ਡੀ. ਕੇ. ਦਾਤਾਰ

ਪੰਡਿਤ ਦਾਮੋਦਰ ਕੇਸ਼ਵ ਦਾਤਾਰ (ਜਨਮ 14 ਅਕਤੂਬਰ 1932- ਦੇਹਾਂਤ 10 ਅਕਤੂਬਰ 2018) ਡੀ. ਕੇ. ਦਾਤਾਰ ਦੇ ਨਾਮ ਨਾਲ ਪ੍ਰਸਿੱਧ, ਇੱਕ ਭਾਰਤੀ ਵਾਇਲਿਨ ਵਾਦਕ ਸੀ। ਉਨ੍ਹਾਂ ਦਾ ਜਨਮ ਮਹਾਰਾਸ਼ਟਰ ਦੇ ਕੋਲਹਾਪੁਰ ਜ਼ਿਲ੍ਹੇ ਦੇ ਕੁਰੂੰਦਵਾਡ਼ ਵਿੱਚ ਹੋਇਆ ਸੀ। ਉਹਨਾਂ ਦੇ ਭਰਾ ਨਾਰਾਇਣ ਰਾਓ ਨੇ ਉਸ ਨੂੰ ਸੰਗੀਤ ਨਾਲ ਜਾਣੂ ਕਰਵਾਇਆ ਅਤੇ ਉਸ ਨੇ ਪੰਡਿਤ ਵਿਘਨੇਸ਼ਵਰ ਸ਼ਾਸਤਰੀ ਤੋਂ ਵਾਇਲਿਨ ਦੀ ਸ਼ੁਰੂਆਤੀ ਸਿੱਖਿਆ ਹਾਸਿਲ ਕੀਤੀ , ਜੋ ਦੇਵਧਰ ਸਕੂਲ ਆਫ਼ ਇੰਡੀਅਨ ਮਿਊਜ਼ਿਕ, ਮੁੰਬਈ ਵਿੱਚ ਪਡ਼੍ਹਾਉਂਦੇ ਸਨ। ਦਾਤਾਰ ਨੇ ਆਪਣੀ ਬੈਚਲਰ ਦੀ ਡਿਗਰੀ ਪੂਰੀ ਕਰਣ ਤੋਂ ਬਾਅਦ ਸੰਗੀਤ ਨੂੰ ਅਪਣੇ ਪੇਸ਼ੇ ਵਜੋਂ ਲਿਆ। ਉਹ ਹਿੰਦੁਸਤਾਨੀ ਸ਼ਾਸਤਰੀ ਗਾਇਕ ਡੀ. ਵੀ. ਪਲੁਸਕਰ ਦਾ ਭਤੀਜਾ ਸੀ, ਜਿਸ ਦੇ ਅਧੀਨ ਉਸਨੇ ਬਾਅਦ ਵਿੱਚ ਸੰਗੀਤ ਦੀ ਪਡ਼੍ਹਾਈ ਕੀਤੀ। ਪਲੁਸਕਰ ਤੋਂ ਪ੍ਰਭਾਵਿਤ ਹੋ ਕੇ, ਦਾਤਾਰ ਨੇ ਆਪਣੀ ਵਾਇਲਿਨ ਵਜਾਉਣ ਦੀ ਤਕਨੀਕ ਨੂੰ ਵੋਕਲ ਪ੍ਰਧਾਨ ਸ਼ੈਲੀ ਵਿੱਚ ਐਡਜਸਟ ਕੀਤਾ ਅਤੇ ਗਵਾਲੀਅਰ ਘਰਾਣੇ ਦੀ <i id="mwDw">ਖਿਆਲ</i> ਸ਼ੈਲੀ ਅਨੁਸਾਰ ਵਾਇਲਿਨ ਵਜਾਇਆ। ਖਿਆਲ ਤੋਂ ਇਲਾਵਾ, ਉਹ ਭਜਨ, ਠੁਮਰੀ ਅਤੇ ਨਾਟਯ ਸੰਗੀਤ ਸ਼ੈਲੀਆਂ ਲਈ  ਵੀ ਪ੍ਰਸਿੱਧ ਸਨ। ਵੱਖ-ਵੱਖ ਦੇਸ਼ਾਂ ਵਿੱਚ, ਉਸਨੇ ਯੂਰਪ, ਸੰਯੁਕਤ ਰਾਜ ਅਮਰੀਕਾ, ਕੈਨੇਡਾ ਅਤੇ ਜਪਾਨ ਦਾ ਦੌਰਾ ਕੀਤਾ। ਉਹਨਾਂ ਨੂੰ ਫਿਲਮਜ਼ ਡਿਵੀਜ਼ਨ ਆਫ਼ ਇੰਡੀਆ ਦੁਆਰਾ ਵੀ ਨਿਯੁਕਤ ਕੀਤਾ ਗਿਆ ਸੀ ਅਤੇ ਨਿਯਮਿਤ ਤੌਰ 'ਤੇ ਵੱਖ-ਵੱਖ ਦਸਤਾਵੇਜ਼ੀ ਫਿਲਮਾਂ ਲਈ ਪਿਛੋਕੜ ਸੰਗੀਤ ਪ੍ਰਦਾਨ ਕਰਦੇ ਸੀ। ਉਨ੍ਹਾਂ ਨੂੰ 1995 ਵਿੱਚ ਹਿੰਦੁਸਤਾਨੀ ਸੰਗੀਤ ਵਿੱਚ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ ਮਿਲਿਆ ਅਤੇ 2004 ਵਿੱਚ ਭਾਰਤ ਦੇ ਚੌਥੇ ਸਭ ਤੋਂ ਵੱਡੇ ਨਾਗਰਿਕ ਸਨਮਾਨ ਪਦਮ ਸ਼੍ਰੀ ਨਾਲ ਸਨਮਾਨਿਤ ਕੀਤਾ ਗਿਆ। ਉਹ 10 ਅਕਤੂਬਰ 2018 ਨੂੰ ਮੁੰਬਈ ਦੇ ਗੋਰੇਗਾਓਂ ਵਿੱਚ ਆਪਣੇ ਘਰ ਵਿੱਚ ਅਕਾਲ ਚਲਾਣਾ ਕਰ ਗਏ।

 ਪੁਰਸਕਾਰ 

 1995-ਹਿੰਦੁਸਤਾਨੀ ਸੰਗੀਤ ਵਿੱਚ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ
 2004-ਪਦਮ ਸ਼੍ਰੀ

 ਅਵਾਰਡ 
 1995-ਹਿੰਦੁਸਤਾਨੀ ਸੰਗੀਤ ਵਿੱਚ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ
 2004-ਪਦਮ ਸ਼੍ਰੀ
 ਹਵਾਲੇ 

ਸ਼੍ਰੇਣੀ:ਮੌਤ 2018
ਸ਼੍ਰੇਣੀ:ਜਨਮ 1932